Les Falleres Majors de Gandia ja tenen els seus cotxes oficials del 2025
27 febrer 2025

## Les Falleres Majors de Gandia ja tenen els seus cotxes oficials del 202527 febrer 2025Última actualització: 27 febrer 2025

![](../gestion/img/3e31fc0bb53fe3d9872ed57542bce379f300fdb9ea54649a175639317799ce5b.jpg)  
  

La plaça Major de l'Ajuntament de Gandia ha acollit aquest matí la presentació dels cotxes oficials de les Falleres Majors d'enguany. Un acte on han participat les Falleres Majors de 2025, Ariadna Apio i María Cremades, qui han estat acompanyades per l'alcalde de Gandia, José Manuel Prieto; el regidor delegat de Falles, Adrià Vila; el president de la Federació de Falles, Francisco Martínez, a més d'altres representants de la corporació municipal i de l'empresa que cedeix els vehicles, Moll Motor.

  
Es tracta de dos vehicles de la marca Jaecoo, que tenen com a objectiu facilitar i fer més còmodes els desplaçaments de les representants durant les festes.

Prieto ha destacat que aquesta col·laboració suposa “un bon exemple de l'enteniment entre les nostres empreses i la nostra festa” i ha ressaltat l'impuls econòmic que suposen les festes i les celebracions en la nostra ciutat.  
L'alcalde ha agraït a l'empresa la seua aposta per les Falles i ha expressat el seu desig que “aquest bon exemple de col·laboració públic-privada s'estenga en el temps i servisca per a emmarcar l'inici de les falles”.

Javier Moll, en representació de Moll Motor, empresa que cedeix els vehicles, ha explicat que es tracta de dos models Jaecoo 7 híbrid endollable amb 1.200 quilòmetres d'autonomia i ha reafirmat el seu compromís amb les Falles a través de diferents col·laboracions.

Per la seua banda, les Falleres Majors han expressat el seu agraïment per la cessió d'aquests vehicles. La Fallera Major ha triat el model de color verd, mentre que la Infantil ha optat pel color blau.

Finalment, Martínez ha agraït a l'empresa el fet de cedir els vehicles durant tot l'any. “És un esforç i un detall molt important, que permetrà a les Falleres Majors gaudir dels seus desplaçaments de la manera més còmoda possible”.

[Twittear](https://twitter.com/share)